Document ID: 32011R0754

RÅDETS FORORDNING (EU) Nr. 754/2011
af 1. august 2011
om ændring af forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 215, stk. 2,
under henvisning til Rådets afgørelse 2011/487/FUSP af 1. august 2011 om ændring af fælles holdning 2002/402/FUSP om restriktive foranstaltninger over for Usama bin Laden, medlemmer af Al-Qaida-organisationen og Taliban samt andre personer, grupper, virksomheder og enheder, der er knyttet til dem (1), der er vedtaget på grundlag af kapitel 2 i afsnit V i traktaten om Den Europæiske Union,
under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
ud fra følgende betragtninger:
(1)
Den 27. maj 2002 vedtog Rådet fælles holdning 2002/402/FUSP (2), og forordning (EF) nr. 881/2002 (3).
(2)
Den 17. juni 2011 vedtog De Forenede Nationers Sikkerhedsråd i medfør af kapitel VII i De Forenede Nationers pagt resolution 1989 (2011) om trusler mod den internationale fred og sikkerhed som følge af terrorisme.
(3)
Den 1. august 2011 vedtog Rådet afgørelse 2011/487/FUSP.
(4)
Forordning (EF) nr. 881/2002 bør derfor ændres i overensstemmelse hermed -
VEDTAGET DENNE FORORDNING:
Artikel 1
Forordning (EF) nr. 881/2002 ændres således:
1)
Titlen affattes således:
2)
I artikel 1, stk. 5, udgår ordene »og Taliban«.
3)
I artikel 2, stk. 3, udgår ordene »Usama bin Laden« og »og Taliban«.
Artikel 2
Bilag I til forordning (EF) nr. 881/2002 ændres som angivet i bilaget til nærværende forordning.
Artikel 3
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. august 2011.

Labels: 3
10
18
5